මේ කවුරැන් විසින් මුමුණන ගීතවත් සංගීතයක්ද? හාහාපුරා චන්ද්‍රිකා වැව ඉස්මත්තට ගිය සැණින් ඔයාගේ හිතටත් එන පළවෙනි ප්‍රශ්නය තමා ඒ. ඒ සංගීතය යකට බට දිගේ එති එතී එන සුළඟ මගින් ඇතිකරන මියුරැ නාදයක්. ඒ අත්දැකීම වචනවලින් කියනන් අමාරැයි. වැව ළඟට ගිහින් ඔයාම විඳින්න ඕන. සංචාරකයින්ගේ ගමන් විඩාව සංසිඳුවා ගන්න වෙන්වෙච්ච නැවතුම්පොළක් විදිහට ප්‍රසිද්ධ මේ වැව වටා රිසිසේ සීතල වතුර නාගත හැකි නාන තොටුපොළවල් ගණනාවක්ම තියෙනවා. චන්ද්‍රිකා වැව ඒ ප්‍රදේශයේ ජීවත්වෙන මිනිස්සුන්ට හුඟාක් වැදගත් වෙන්නේ ඒ අයගේ ගොඩ ගොවිතැන් මඩ ගොවිතැන් කරගෙන යන්න ඉවහල් වන ජල ආධාරකය විදිහට. ඒ අයට ඇතිතරමට වතුර දෙන ජල මූලාශ්‍රය තමා චන්ද්‍රිකා වැව කියන්නේ. මේ කෘෂිකර්මික වැව හුලංදා ඔයෙන් ගලා එන වතුරෙන් වගේම උඩවලව ජලාශයේ ඇළ මාර්ගය ඔස්සේ ගලා එන ජලයෙනුත් පෝෂණය වෙනවා. මේ වැව අක්කර අඩි 22420ක් තුළ පැතිරිච්ච වැවක්. වැවෙන් පෝෂණය වන ප්‍රදේශය වර්ග කිලෝමීටර් 165ක්. හෙක්ටයාර 1802ක් වගා කරන්න ජලය සපයන මේ වැව අක්කර අඩි 13400ක සක්‍රීය ජල ධාරිතාවකින් යුක්තයි. 1963 දෙසැම්බර් 26 වැනිදා තමා මෙම වැවේ මංගල දියවර මුදා හැරි දිනය ලෙස වැව් ඉතිහාසයට එකතු වෙන්නේ. මඩ ගොවිතැනට ගොඩ ගොවිතැනට වගේම මිරිදිය ධීවර කටයුතු සඳහාත් මේ වැව යොදා ගන්නවා. මත්ස්‍ය වර්ග ගණනාවකට නිවහන වූ මේ වැව ඒ ප්‍රදේශයේ බොහෝමයක් දෙනාට ජීවිතය සරිකර ගන්න රැපියල් උපද්දවන සම්පත් දියවරක් ලෙස හඳුන්වන්න පුළුවන්.
චන්ද්‍රිකා වැව කොපමණ සක්‍රීය ජල ධාරිතාවකින් යුතුද?
අක්කර අඩි 13400ක